CELEX: 32018R0324
Language: sk
Date: 2018-03-05 00:00:00
Title: Vykonávacie nariadenie Rady (EÚ) 2018/324 z 5. marca 2018, ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike

6.3.2018   
            
            
               SK
            
            
               Úradný vestník Európskej únie
            
            
               L 63/1
            
         VYKONÁVACIE NARIADENIE RADY (EÚ) 2018/324
   z 5. marca 2018,
   ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 5,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada prijala 30. augusta 2017 nariadenie (EÚ) 2017/1509.
            
         
               (2)
            
            
               Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1718 (2006) zmenil 15. februára 2018 záznam o jednej osobe v zozname osôb, na ktoré sa vzťahujú reštriktívne opatrenia.
            
         
               (3)
            
            
               Príloha XIII k nariadeniu (EÚ) 2017/1509 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha XIII k nariadeniu (EÚ) 2017/1509 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. marca 2018
      
         
            Za Radu
         
         
            predseda
         
         N. DIMOV
      
   
   
      (1)  Ú. v. EÚ L 224, 31.8.2017, s. 1.
   
      PRÍLOHA
      V prílohe XIII k nariadeniu (EÚ) 2017/1509 sa pod nadpisom „a) Fyzické osoby“ bod 52 nahrádza takto:
      
         
                     „52.
                  
                  
                     Ri Su Yong
                  
                  
                      
                  
                  
                     Dátum narodenia: 25.6.1968
                     Štátna príslušnosť: KĽDR
                     Cestovný pas č.: 654310175
                     Adresa: nie je k dispozícii
                     Pohlavie: muž
                     Pôsobil ako zástupca spoločnosti Korea Ryonbong General Corporation na Kube
                  
                  
                     2.6.2017
                  
                  
                     Úradník spoločnosti Korea Ryonbong General Corporation, ktorý sa špecializuje na nákup pre obranný priemysel KĽDR a podporu Pchjongjangu pri predaji vojenského vybavenia. Je pravdepodobné, že jej obstarávanie podporuje aj program KĽDR v oblasti chemických zbraní.“